*LĒMUMA PROJEKTS*

**Par projektu** **“****Objektu (patvertņu) pielāgošana un aprīkošana civilās aizsardzības mērķiem Alūksnē”**

Ņemot vērā Ministru kabineta 2025. gada 27. maija noteikumus Nr. 318 “Eiropas Savienības kohēzijas politikas programmas 2021. – 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.9. pasākuma “Objektu (patvertņu) pielāgošana un aprīkošana civilās aizsardzības mērķiem” īstenošanas noteikumi”, un Centrālās finanšu un līgumu aģentūras 2025. gada 11. jūnija uzaicinājumu Nr. 39-2-10/2939 iesniegt Eiropas Reģionālās attīstības fonda 5.1.1. specifiskā atbalsta mērķa 5.1.1.9. pasākuma “Objektu (patvertņu) pielāgošana un aprīkošana civilās aizsardzības mērķiem” projektu iesniegumu atlases projekta iesniegumu,

pamatojoties uz Pašvaldību likuma 4. panta pirmās daļas 18. punktu, 10. panta pirmās daļas 19. punktu, Alūksnes novada attīstības programmas 2022. - 2027. gadam Rīcības plāna Rīcības virzienu 3.2. un 4.1., Investīciju plāna 2022. - 2027. gadam 4.6.1. punktu,

1. Atbalstīt projekta “Objektu (patvertņu) pielāgošana un aprīkošana civilās aizsardzības mērķiem Alūksnē” pieteikuma iesniegšanu Centrālajā finanšu un līgumu aģentūrā.
2. Apstiprināt projekta kopējās indikatīvās izmaksas 137 439 EUR (viens simts trīsdesmit septiņi tūkstoši četri simti trīsdesmit deviņi *euro*), tajā skaitā 116 823 EUR (viens simts sešpadsmit tūkstoši astoņi simti divdesmit trīs *euro*) Eiropas Reģionālās attīstības fonda finansējums un 20 616 EUR (divdesmit tūkstoši seši simti sešpadsmit *euro*) Alūksnes novada pašvaldības līdzfinansējums.
3. Projekta atbalsta gadījumā projekta īstenošanai Centrālajā finanšu un līgumu aģentūrā pieprasīt avansu 50% apmērā no projektam piešķirtā Eiropas Reģionālās attīstības fonda finansējuma.
4. Nodrošināt priekšfinansējumu 10% apmērā no paredzētā Eiropas Reģionālās attīstības fonda finansējuma apjoma līdz noslēguma maksājuma pieprasījuma veikšanai, ko nenosedz projekta avansa un starpposmu maksājumi.
5. Projekta atbalsta gadījumā Alūksnes novada pašvaldības priekšfinansējumu un līdzfinansējumu paredzēt no pašvaldības 2026. un 2027. gada budžeta (aizņēmuma) līdzekļiem.
6. Par atbildīgo projekta ieviesēju noteikt Alūksnes novada pašvaldības policiju.